b"\n_START_ARTICLE_\nErnst Otto Fischer\n_START_SECTION_\nBiografia\n_START_PARAGRAPH_\nVa n\xc3\xa9ixer el 10 de novembre de 1918 a la poblaci\xc3\xb3 de Solln, situada prop de la ciutat de Munic i a l'estat alemany de Baviera. Abans de completar els dos anys de servei militar obligatori va esclatar la Segona Guerra Mundial, i hagu\xc3\xa9 de prestar servei al front de Pol\xc3\xb2nia, Fran\xc3\xa7a i R\xc3\xbassia. A finals de 1941 va comen\xc3\xa7ar a estudiar qu\xc3\xadmica a l'Institut Tecnol\xc3\xb2gic de Munic, on es gradu\xc3\xa0 el 1949. Posteriorment realitz\xc3\xa0 la seva tesi doctoral sota la supervisi\xc3\xb3 de Walter Hieber a l'Institut de Qu\xc3\xadmica inorg\xc3\xa0nica de Munic, on es doctor\xc3\xa0 el 1952._NEWLINE_L'any 1957 fou designat professor de qu\xc3\xadmica a l'Institut Tecnol\xc3\xb2gic de Munic, aconseguint el 1964 el c\xc3\xa0rrec de Cap de Qu\xc3\xadmica Inorg\xc3\xa0nica.\n_START_SECTION_\nRecerca cient\xc3\xadfica\n_START_PARAGRAPH_\nInteressat en la qu\xc3\xadmica inorg\xc3\xa0nica des dels seus inicis continu\xc3\xa0 la seva recerca al voltant dels compostos organomet\xc3\xa0l\xc2\xb7lics dels metalls de transici\xc3\xb3. Mitjan\xc3\xa7ant la utilitzaci\xc3\xb3 d'espectres de difracci\xc3\xb3 de raigs X va aconseguir trobar la seva constituci\xc3\xb3 d'aqusests compostos, demostrant com aquests contenien un \xc3\xa0tom de ferro tancat entre dos anells de ciclopentandi\xc3\xa8 paral\xc2\xb7lels, avui dia anomenats ferroc\xc3\xa8._NEWLINE_El 1972 fou guardonat amb el Premi Nobel de Qu\xc3\xadmica, juntament amb el brit\xc3\xa0nic Geoffrey Wilkinson, pels seus treballs sobre compostos organomet\xc3\xa0l\xc2\xb7lics."